Cum a fost impus calendarul indreptat 

Pentru a intelege ce s-a intâmplat in acele vremuri se impune o cercetare istorica a 

faptelor si refacerea succesiunii evenimentelor in contextul in care s-au petrecut. 

Din documentele oficiale aflam ca la Constantinopol s-a ţinut un congres pan-ortodox 

unde au fost, se zice toate Bisericile ortodoxe locale. 

La acest congres „pan-ortodox" s-au hotărât o serie de schimbări ce aveau sa fie introduse 

in cult, rânduiala canonica si relaţiile cu eterodocsii. Printre aceste schimbări se număra si 

asa-numita „indreptare a calendarului". Din toate schimbările preconizate prima care s-a 

impus cu repeziciune a fost „indreptarea calendarului". 

Documentele oficiale afirma ca aceasta schimbare s-a făcut in consens cu toate Bisericile 

Ortodoxe locale si ca a reprezentat ceva bun si necesar. 

Aceasta este poziţia oficiala. 

Sa vedem in continuare cum au decurs evenimentele si care au fost acţiunile de culise 

trecute sub tăcere de către oficialităţile ecleziastice. 

După război patriarhia de Constantinopol se afla intr-o stare jalnica din punct de vedere 

financiar, iar scaunul de patriarh ecumenic era vacant. In acea vreme locotenenta 

patriarhala era asigurata de mitropolitul Dorotei se Brusa. Umbla mult si stătea prin 

Occident. 

Pe plan religios, masoneria intensifica prin agenţii sai protestanţi acţiunile ce aveau ca 

scop atragerea creştinilor, indiferent de confesiune, intr-o uniune creştina care sa militeze 

pentru promovarea păcii intre popoare si care sa promoveze idea idealurile socialeste prin 

Biserici. 

La acea vreme nu se putea vorbi de o mişcare ecumenica, ci doar de acţiuni cu caracter 

„ecumenic", adică inter-crestine, cu caracter pacifist si socialist, organizate si conduse de 

câteva persoane legate de masonerie si mişcările socialiste. 

Pe plan politic, in 1919, masoneria reuşeşte infiintarea organizaţiei internaţionale „Liga 

Naţiunilor". 

In acest context o delegaţie protestanta incepe sa colinde lumea in lung si in lat ca sa 

cheme pe toţi creştinii la promovarea păcii si idealurilor socialiste prin Biserici. Acţiunea 

prindea cu atât mai bine cu cât lumea creştina era zdruncinata de pe urma războiului si 

dornica de pace si linişte. 

Aceasta delegaţie intâlneste pe Dorotei de Brusa la Paris si-i propune sa se alăture 

mişcării creştine pentru promovarea păcii si idealurilor socialiste prin Biserici. I se cerea 

favorul de a sensibiliza lumea ortodoxa fata de noile priorităţi ale lumii creştine 

occidentale. Altfel spus, era o invitaţie de angajare a Bisericilor ortodoxe in acţiuni cu 

caracter social-politic de orientare marxista. 

Astfel, in ianuarie 1919 sinodul Patriahiei de Constantinopol accepta propunerea Bisericii 

anglicane, a Bisericii vechi-catolice si a Bisericii armeno-gregoriene pentru colaborarea 

si unirea Bisericilor. 

In ianuarie 1920 Biserica de Constantinopol emite o Enciclica sinodala in care se 



adresează un apel tuturor Bisericilor din lume, in care se afirma ca diferentele dogmatice 
nu pot constitui o piedica de netrecut in calea apropierii si colaborării Bisericilor unele cu 
altele, până se va putea ajunge la unirea lor deplina. 

Sa ne reamintim ca in anul 1914 era infiintata, la Constanz, Elveţia „Asociaţia mondiala 
pentru promovarea păcii internaţionale intre naţiuni prin Biserici", care a avut ca 
vicepreşedinte din 1920 pe mitropolitul primat de atunci Miron Cristea. Preşedinte a fost 
ales primatul Bisericii Anglicane. 

Aşadar, protestanţii masoni reuşesc prin Dorotei de Brusa sa cheme Bisericile ortodoxe la 
susţinerea mişcării creştine pentru pace si promovarea socialismului intre popoare. 
Enciclica sinodala a Bisericii din Constantinopol din 1920 este recunoscuta de teologi ca 
documentul de baza al aderării Bisericilor Ortodoxe la mişcarea ecumenica de mai târziu. 

Analizata cu atenţie Enciclica se dovedeşte primul document anti-ortodox si necanonic 
emis oficial de către un sinod. Deşi documentul chema la studiu si emitea doar 
recomandări, in fapt a fost interpretat de multe administraţii bisericeşti si sinoade ale 
Bisericilor locale drept un act cu putere de lege, care chipurile ar fi permis ortodocşilor sa 
intretina cu eterodocsii relaţii pe diverse planului: social, cultural, teologic. 
Sa nu pierdem din vedere situaţia in care se afla administraţia Bisericii din 
Constantinopol. Ea ne va ajuta sa intelegem cum s-a ajuns ca unii ierarhi ortodocşi sa 
facă atâtea concesii eterodocsilor si in mod special anglicanilor. 

La scurt timp, in anul 1921, prin intrigi, şantaj si presiuni politice, scaunul de 
Constantinopol este ocupat de infamul mason Meletie Metaxakis. Un rol important in 
alegerea sa l-au constituit banii oferiţi de anglicani in cazul in care va fi ales Meletie 
Metaxakis (1921 - 1923), la care se adaugă si sprijinul din partea primului ministru al 
Greciei Elefterie Venizeles (1864 - 1936), si el mason. Era un personaj lipsit de caracter, 
prieten al ereticilor si mason vădit. 

Prima sa grija a fost aceea de a convoca o conferinţa panortodoxa. In calitate de patriarh 
al Bisericii din Constantinopol avea autoritatea necesara inducerii in eroare a lumii 
ortodoxe. Tconferinta s-a ţinut intre 10 mai si 8 iunie 1923. Din manualul de Istoria 
bisericeasca universala, voi. II aflam ca „au participat aproape toate Bisericile ortodoxe, 
cu excepţia Bisericii ortodoxe ruse", si ca o importanta contribuţie a avut la aceasta 
conferinţa Biserica Ortodoxa Româna", [p. 534] 

Principala problema pe care a discutat-o si a rezolvat-o conferinţa a fost reforma sau 

indreptarea calendarului vechi sau iulian. [IBU, voi II, p. 535] 

Scopul masoneriei era acela de a convinge tarile răsăritene sa adopte calendarul in uz din 

tarile apusene. Dar pentru aceasta avea nevoie de acceptul si colaborarea Bisericii 

Ortodoxe. 

Ca mason, Meletie Metaxakis nu făcea decât sa se grăbească sa implineasca unul din 
obiectivele masoneriei de pregătire a formarii Statelor Unite ale Europei. Delegaţii au 
fost convinşi sa accepte reforma calendarului si sa o susţină in tarile de origine. 



Nu se cunosc informaţii care sa ateste ca membrii delegaţiilor ar fi fost si membrii ai 
masoneriei. 

La asa-zisul congres pan-ortodox au participat 9 persoane : 
Constantinopol : 

- masonul Meletie Metaxakis, patriarh si preşedinte; 

- mitropolitul Calinic de Cizic ; 

- laicul V. Antoniadis, profesor la Facultatea de Teologie din Halki ; 

Cipru : 

- mitropolitul Vasile de Niceea ; 

Serbia : 

- mitropolitul Gabriel de Mintenegru ; 

- Milutin Milankovici, profesor de matematica si fizica ; 

Grecia : 

- mitropolitul Iacob ; 

România : 

- arhimandritul Iuliu Scriban ; 

Biserica Ruse din Afara : 

- arhiepiscopul Anastasie de Chişinău si Hotin, fara mandat din partea sinodului aflat 
intâmplator in Constantinopol. 

Au refuzat sa participe patriarhiile de Alexandria, Antiohia si Ierusalim. Arhiepiscopul de 
Sinai si ai Bisericii Bulgare au fost excluşi. 

Astfel, mai mult de jumătate din Bisericile Ortodoxe locale nu au participat, pe lângă 
faptul ca autoritatea participanţilor este discutabila. 

In spirit masonic si secularizant s.au mai propus : micşorarea numărului de sărbători, 
problema căsătoriei a doua a preoţilor văduvi, scurtarea si uşurarea posturilor, reducerea 
gradelor de rudenie, uşurarea piedicilor la căsătorie s.a. 

In urma acestei conferinţe Biserica din Constantinopol si o parte din Biserica Greciei 
adopta reforma calendarului. Patriarhia Ierusalimului refuza in mod diplomatic reforma. 
Patriarhia rusa si cea sârba au refuzat atât reforma cat si legalitatea intrunirii congresului 
de la Constantinopol. 

Biserica rusa a incercat introducerea reformei, insa din cauza revoltei clerului si a 
poporului a fost nevoita sa revină asupra hotărârii. Biserica Finlandei a fost convinsa, 
prin inseliciune, sa accepte reforma. 

In Biserica Ortodoxa Româna reforma a fost impusa cu forţa incepând cu 1 octombrie 
1924. Mitropolitul primat Miron Cristea, prietenul masonilor si al anglicanilor a găsit 



sprijin politic pentru impunerea in România a reformei calendarului. Nu aveau de ce sa se 
plângă de un mitropolit asa servil. 

Ca si in Rusia intelectualitatea ortodoxa, clerul si credincioşii au reacţionat la propunerea 
de reforma in măsura in care au fost informaţi asupra faptelor. Au existat reacţii re 
respingere a reformei mai ales in rândul călugărilor. 

Din păcate membrii Sf Sinod au dat dovada de laşitate si lipsa totala de responsabilitate 
pastorala. Drept dovada stau faptele puţin mediatizate legate de modul cum credincioşii 
au fost intimidaţi, ameninţaţi si batuti de către organele de ordine ale statului acolo unde 
credincioşii refuzau sa primească reforma calendarului. 

Din acest motiv membrii sinodului din acele vremuri se fac vinovasi de suferitele 
dreptcredinciosilor care au suferit persecuţii si chinuri pentru apărarea credinţei. La fel de 
vinovaţi se fac si preoţii care au dezbinat credincioşii. 

Toate acestea au mărit confuzia din rândul credincioşilor, care s-au văzut părăsiţi de 
pastorii lor transformaţi in calai. Nu a fost uşor pentru creştinii care au fost martorii 
acelor evenimente. 

Aserviţi intereselor străine de Biserica si credinţa ierarhii si profesorii de teologie au 
trădat credinţa si poporul pe care trebuia sa-1 apere si sa-1 păstorească. 

lata contextul an care cu multa uşurinţa sinodalii au dezbinat Biserica si au declarat 
schismatici tocmai pe cei care se făceau vinovaţi ca nu schimba nimic si nu lasă nimic din 
legea străbuna. 

Nu putem ca sa trecem cu vederea aceste fapte ! 

După atâtea decenii, analizând cu simt critic si responsabil evenimentele petrecute trebuie 
sa recunoaştem ca adminstratia bisericeasca se face vinovata de abuzuri grave săvârşite 
asupra creştinilor dreptcredinciosi. 

Este nedrept sa condamnam la nesfârşit pe oameni nevinovaţi care au fost si sunt blamaţi 
doar pentru ca si-au iubit credinţa strămoşeasca: ortodoxia. 

Trădând poporul si credinţa sinodalilor de atunci le-a fost poate uşor sa condamne ca 
schismatici pe apărătorii ortodoxiei, sa ameninţe cu caterisirea pe clericii si episcopii care 
nu se supun directivelor masoneriei si ameninţe cu excluderea din monahism a monahilor 
care refuza sa se supună aceloraşi ordine antiortodoxe. 

La noi in tara s-a ajuns la schisma, pe de o parte, in urma dispreţului arătat de sinodali 
fata de poporul pe care-1 păstorea, iar pe de alta parte laşităţii si lipsei de curaj de care au 
dat dovada. 

A fost si este o mare ruşine pentru ierarhii si clericii care si-au alungat fiii duhovniceşti si 
s-au lepădat de ei doar pentru ca au iubit dreapta credinţa si nu au acceptat reforma dorita 
de masoneria anticreştina. Este o mare ruşine si astăzi pentru cei care continua sa mintă si 



sa susţină ca "stiliştii" sunt vinovaţi de schisma. 

Schisma au produs-o cei care au introdus reforma, tocmai ierarhii. Credincioşii au fost 
ignoraţi si batuti, ameninţaţi si asupriţi pentru ca puterea politica nu era de partea lor in 
aceasta problema. Puterea politica dorea reforma si de aceea a sustinut-o si a sprijinit 
administraţia bisericeasca sa o impună acolo unde a fost nevoie chiar si cu forţa. 

De ce sunt numiţi cei pe care nu au acceptat reforma schismatici? 

Pentru ca cei care ii acuza au puterea de partea lor, dar nu pentru ca au si dretatea de 

partea lor. 

Este o ruşine ca si astăzi unii ortodocşi pe stil nou refuza sa accepte adevărul. 

Din păcate cu timpul s-a ajuns din partea clericilor stilaţi si la exagerări. Dar nu condamn 
pe nimeni de vreme ce nu am mărturia lor sau dovezi clare care sa dovedească practicvile 
de care sunt acuzaţi. 

Oricum, au existat si mai exista si printre stilişti extremişti care poarta ura de moarte 
ortodocşilor si mai ales preoţilor ortodocşi. 

Vinovaţi sunt si ortodocşii pe stil nou care privesc cu răutate si dispreţ pe stilişti, si 
vinovaţi sunt si acei stilişti, mai ales clerici, care acuza si bârfesc clerul si Biserica 
Ortodoxa. Toate aceste manifestări sunt de la draci care se bucura de dezbinarea pe care a 
creat-o si pe care o doreşte cât mai mare. 

La fel de vinovaţi se fac aceia care neaga reciproc lucrarea harului, cei pe vechi la cei pe 
nou si cei pe nou la cei pe vechi. Oriunde exista preoţie cu succesiune apostolica harul 
lucrează, fie la cei pe nou, fie la cei pe vechi. 



